open-index/open-wikipedia-markdown huggingface dataset:
Sepp Kleisl

**Josef «Sepp» Kleisl** (født 2. februar 1929, død 25. september 2008 i Garmisch-Partenkirchen) var en tysk skihopper som representerte Skiclub Partenkirchen.

Han ble vesttysk mester i skihopping i 1951 og 1952, og deltok i OL i Oslo i 1952 og Cortina d'Ampezzo i 1956, der han ble nummer 10 og 26. I VM i Falun i 1954 ble han nummer 61 av 69 deltakere. Han deltok i den tysk-østerrikske hoppuka fra 1953 til 1959, og var to ganger blant de ti beste sammenlagt, med 9.-plass i 1953/54 og 7.-plass i 1954/55. Beste plassering i enkeltrenn i Hoppuka var 7.-plass i Bischofshofen 6. januar 1954.

Skihopperne Kleisl, Sepp Hohenleitner og Franz Dengg utgjorde på 1950-tallet den såkalte «Partenkirchen-troikaen» («Partenkirchner Dreigestirn»), som vant mange seiere for Skiclub Partenkirchen.

Kleisl begynte yrkeskarrieren som treskjærer, og ble satt til å lage proteser mot slutten av 2. verdenskrig. Senere ble han politimann, et yrke han hadde helt til han ble pensjonist. Fra 1970 til 1972 var han hopptrener for det vesttyske kombinertlandslaget. Han var også internasjonal hoppdommer og teknisk delegert i mange år.

I tillegg til jobben som politimann, drev Sepp Kleisl familiens pensjonat i Garmisch-Partenkirchen. Pensjonatet drives i dag (2012) av barnebarnet Anton Kleisl. Sepp Kleisls sønn Sepp Kleisl jr. er også hoppdommer og teknisk delegert, og var blant annet dommer under OL i Vancouver i 2010.

## Referanser


## Kilder
* Sports Reference: Sepp Kleisl  (besøkt 2. august 2012)
* Trauer.de: Sepp Kleisl (nekrolog, 9. oktober 2008, besøkt 2. august 2012)
* Gästehaus Kleisl: Skisprunglegende Sepp Kleisl (besøkt 2. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, flere sider
* Sport-Komplett.de: Skispringen  –  Deutsche Meisterschaften (besøkt 2. august 2012)

## Eksterne lenker
*
Push

***Push*** er en amerikansk sci-fi-actionthriller fra 2009. Filmen er regissert av Paul McGuigan, og har Chris Evans, Dakota Fanning, Camilla Belle og Djimon Hounsou i hovedrollene.

## Handling
Nick Gant (Chris Evans) er en "mover" som nettopp har vært vitne til at hans egen far ble myrdet av Henry Carver (Djimon Hounsou) fra "The Division", et departementsdrevet agentbyrå som jager unge mennesker med spesielle evner. Rett før det skjedde fortalte faren ham om et syn han hadde om en jente som ville gi ham en blomst og at han må hjelpe henne for å hjelpe alle menneskene som har evner.

Ti år senere blir han kontaktet av Cassie Holmes (Dakota Fanning), som forteller ham at hun er en "watcher" og at hun har funnet ut at Kira Hudson (Camilla Belle), en "pusher", har rømt fra "The Division" etter at de har prøvd ut et middel som gir folk med evner ekstra kraft på henne. De må finne Kira før "The Division" gjør det – da kan de ha en mulighet til å beseire agentbyrået for godt. Men Carver og hans menn er i hælene deres hele tiden og nekter å gi opp kampen.

## Rolleliste
* Chris Evans i rollen som Nick Gant
* Dakota Fanning i rollen som Cassie Holmes
* Camilla Belle i rollen som Kira Hudson
* Djimon Hounsou i rollen som Henry Carver
* Cliff Curtis i rollen som Hook Waters
* Neil Jackson i rollen som Victor Budarin
* Corey Stoll i rollen som Agent Mack
* Scott Michael Campbell i rollen som Agent Campbell
* Maggie Siff i rollen som Teresa Stowe
* Nate Mooney i rollen som Pinky Stein
* Hal Yamanouchi i rollen som Pop Father
* Xiaolu Li i rollen som Pop Girl
* Joel Gretsch i rollen som Nick's Father
* Colin Ford i rollen som Young Nick

## Spesielle evner
* ***Movers***
En "mover" er en som kan flytte på gjenstander ved hjelp av tankene. Nick og Carvers høyre hånd Victor er to av karakterene som kan gjøre dette.
* ***Pushers***
En "pusher" kan kontrollere andre menneskers tanker. Kira og Carver er karakterer som er kapable til dette.
* ***Watchers***
En "watcher" kan se fremtiden. Cassie er en slik karakter.
* ***Bleeders***
En "bleeder" kan avgi høyfrekventerte skrik som sprenger blodkar i kroppen.
* ***Sniffers***
En "sniffer" kan finne mennesker ved hjelp av sansene sine.
* ***Shifters***
En "shifter" kan midlertidig endre hva en gjenstand ser ut som for andre.
* ***Wipers***
En "wiper" kan slette menneskers minner.
* ***Shadows***
En "shadow" kan gjøre seg selv og andre identisk med omgivelsene rundt dem.
* ***Stichers***
En "stitcher" kan både kurere og forverre en persons helsetilstand.

## Eksterne lenker
* 
*
Elania Nardelli

**Elania Nardelli** (født 7. juli 1987 i Foggia, Provinsen Foggia) er en italiensk rifleskytter, og representerer Italia og Marina Militare. Hun deltok under Sommer-OL 2012 i øvelsen skyting og grenen 10 meter rifle.

## Eksterne lenker
* 

* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Polemarkhos

**Polemarkhos** (død 404 f.Kr.) var en gresk filosof i Athen i antikkens Hellas som ble henrettet av styret til de 30 tyranner. Bortsett fra hans posisjon, er det svært lite som er kjent om hans filosofi. Han nevnes så vidt av Platon.

Han var sønn av Kephalos fra den greske kolonien Siracusa på Sicilia. Han hadde to brødre, den kjente retorikeren og advokaten Lysias, Euthydemos, og en søster som ble gift med Brachyllos. Da Lysias var rundt femten år i tiden rundt 444 f.Kr. flyttet familien til Thurioi på Sicilia.
Etter Athens nederlag i Peloponneskrigen og mot Siracusa flyttet de til Athen i 412 f.Kr.

Under styret til de 30 tyranner, støttet militært av Sparta, ble Polemarkhos en av dem som ble pekt ut for å være en av *métoikos*, metoikere, bosatte utlendinger. I motsetningen til sin bror Lysias klarte ikke Polemarkhos å flykte, og ble (som Sokrates) henrettet ved å drikke gift fra selsnepe. Melobios, en av de tretti tyrannene,
rev til seg en ørering av gull fra Polemarkhos' hustru. Etter hans død forbød diktaturet hans familie å holde en begravelse i noen av deres hus. Platons *[[Staten (dialog)|Staten]]* har en setting i et av husene til Polemarkhos i Pireus (Pireás), Athens havneby, hvor hans familie eide en fabrikk for framstilling av skjold med rundt 120 slaver. Polemarkhos selv snakker kortvarig i bok 1 av *Staten*.

## Referanser
Franz Haslberger

**Franz Haslberger** (født 3. desember 1914 i Reit im Winkl, død 17. september 1939 i Lwow i Polen) var en tysk skihopper som representerte Wintersportverein Reit im Winkl. Han ble nummer 17 i OL i Garmisch-Partenkirchen i 1936 og 20 i VM i Lahtis i 1938. De to årene ble han også tysk mester i skihopping. I 1938 ble han nummer 4 i Holmenkollen. Han var også trener for det tyske hopplandslaget i 1937/38.

Haslberger falt under slaget om Lvov, som da tilhørte Polen. Etter hans død ble den største hoppbakken i Reit im Winkl oppkalt etter ham, og fikk navnet Franz-Haslberger-Schanze.

## Kilder
* Wintersportverein Reit im Winkl: Die Vereins-Chronik (besøkt 2. august 2012)
* Sports Reference: Franz Haslberger  (besøkt 2. august 2012)
* Jens Jahn, Egon Theiner: *Enzyklopädie des Skispringens*. AGON Sportverlag, Kassel 2004. ISBN 3-89784-099-5, s. 83 og 154

## Eksterne lenker
*
Hornberget holdeplass

**Hornberget** var en holdeplass på Solørbanen i Elverum i Innlandet. Holdeplassen åpnet den 15. oktober 1956, mistet persontrafikken den 1. juni 1986 og ble endelig nedlagt den 27. mai 1990.

Hornberget holdeplass lå 78,74 km fra Kongsvinger og 179,05 km fra Oslo S.

## Referanser


## Kilder
* 
* Norsk jernbaneklubb
Nils Koppang

**Nils Bjørn Koppang** (født 21. april 1958 i Oslo) er en norsk fekter som representerte Oslo Fekteklub og Racing Club de France i Paris.
__notoc__
Koppang deltok for Norge under Sommer-OL i 1976 og 1984, med en 11.-plass fra 1984 som beste plassering.

## Medaljer i norske mesterskap

## Se også
* Norgesmesterskapet i fekting

## Referanser


## Eksterne lenker
*
The Losers

***The Losers*** er en amerikansk actionthriller fra 2010. Filmen er regissert av Sylvain White, og har Jeffrey Dean Morgan, Chris Evans, Zoe Saldana, Idris Elba, Columbus Short og Óscar Jaenada i hovedrollene.

Filmen er basert på Vertigo-tegneseriene med samme navn av Andy Diggle og Jack Kirby.

## Handling
Clay (Jeffrey Dean Morgan), Jensen (Chris Evans), Roque (Idris Elba), Pooch (Columbus Short) og Cougar (Óscar Jaenada) er en spesialelitegruppe i CIA som er på et oppdrag i Mexico, hvor de ignorerer sine opprinnelige ordre og redder en gruppe barn fra å bli drept. Sjefen deres, bare kjent som Max, er langt fra fornøyd med det og bestemmer seg for å myrde dem. De blir antatt døde, men overlever likevel, og nå vil de gjerne ha hevn. Deretter møter de den mystiske Aisha (Zoe Saldana), som går med på å hjelpe dem tilbake til Statene mot at de dreper Max. Men ting går ikke etter planen, og de oppdager at hun bare har sendt dem på et selvmordsoppdrag. Oddsen er ikke stor, men tanken på hevn holder gruppen gående.

## Rolleliste
* Jeffrey Dean Morgan i rollen som Clay
* Chris Evans i rollen som Jensen
* Zoe Saldana i rollen som Aisha
* Idris Elba i rollen som Roque
* Columbus Short i rollen som Pooch
* Óscar Jaenada i rollen som Cougar
* Jason Patric i rollen som Max
* Holt McCallany i rollen som Wade
* Peter Macdissi i rollen som Vikram
* Peter Francis James i rollen som Fadhil
* Tanee McCall-Short i rollen som Jolene
* Ernesto Morales i rollen som Nabil

## Eksterne lenker
* 
*
Not Another Teen Movie

***Not Another Teen Movie*** er en amerikansk komedie fra 2001. Filmen er regissert av Joel Gallen, og har Chris Evans og Chyler Leigh i hovedrollene.

## Handling
Filmen er en parodi på andre tenåringsfilmer. Jake Wyler (Chris Evans) er en elev på John Hughes high school. Han oppretter et veddemål med sin arrogante kamerat Austin om han kan forandre Janey (Chyler Leigh) fra å bare være en stygg jente til å bli ballets dronning. Imidlertid finnes det folk som gjerne vil stoppe Jake fra å klare den bragden..

## Rolleliste
* Chyler Leigh i rollen som Janey Briggs
* Chris Evans i rollen som Jake Wyler
* Jaime Pressly i rollen som Priscilla
* Eric Christian Olsen i rollen som Austin
* Mia Kirshner i rollen som Catherine Wyler
* Deon Richmond i rollen som Malik
* Eric Jungmann i rollen som Ricky Lipman
* Ron Lester i rollen som Reggie Ray
* Cody McMains i rollen som Mitch Briggs
* Sam Huntington i rollen som Ox
* JoAnna Garcia Swisher i rollen som Sandy Sue
* Lacey Chabert i rollen som Amanda Becker
* Samm Levine i rollen som Bruce
* Cerina Vincent i rollen som Areola
* Beverly Polcyn i rollen som Sadie Agatha Johnson
* Ed Lauter i rollen som The Coach
* Paul Gleason i rollen som Richard Vernon
* Mr. T i rollen som The Wise Janitor
* Molly Ringwald i rollen som Flight Attendant
* Randy Quaid i rollen som Mr. Briggs
* Samaire Armstrong i rollen som Kara Fratelli
* Nactar Rose i rollen som Sara Fratelli
* Riley Smith i rollen som Les
* Jeanette Miller i rollen som Grandma Briggs
* Michael Ensign i rollen som Father O'Flannagan
* Josh Radnor i rollen som Tour Guide
* Lyman Ward i rollen som Mr. Wyler
* Julie Welch i rollen som Mrs. Wyler
* Kyle Cease i rollen som The Slow Clap Guy
* Melissa Joan Hart i rollen som Slow Clapper's Instructor
* Sean Patrick Thomas i rollen som The Other Token Black Guy
* Good Charlotte i rollen som Prom Band

## Filmer som blir parodiert

## Eksterne lenker
*
Daniela Pešková

**Daniela Pešková** (født 23. april 1984 i Vištuk, Bratislava (region) i tidligere Tsjekkoslovakia) er en slovakisk rifleskytter, og representerer Slovakia og SSSR MV SR Bratislava. Hun deltok både under Sommer-OL 2008 og 2012 i øvelsen skyting og grenene 10 m luftrifle i 2008 50 m rifle match i 2008 og 10 m luftrifle i 2012.

## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Ragna Ingólfsdóttir

**Ragna Ingólfsdóttir** (født 22. februar 1983 i Reykjavík) er en badmintonspiller som representerte Island under Sommer-OL 2008 og igjen i  2012.

Ingólfsdóttir er utdannet ved Háskóli Íslands. I 2011 kommenterte hun bruken av skjørt i forbindelse med  badminton.

## Referanser


## Eksterne lenker
*
Friidrett under Sommer-OL 2012 – Sleggekast menn

**Mennenss sleggekast** finner sted den 5. august 2012 på Olympiastadion.

## Rekorder
Før konkurransen, var gjeldende rekorder som følger:

## Resultater
*Utøver per 27. juli 2012.
*Kvalifikasjonskrav: **78,00 m** (Q) er direktekvalifikasjonskravet eller blant de 12 lengste kastere (q) ellers

## Referanser
Corporación Mondragon

**Mondragon** er en sentralorganisasjon for kooperativer i Spania, med over 80 000 medlemmer. Den har sitt sete i byen Mondragón/Arrasate i Baskerland, Spania.
## Eksterne lenker
*
Norsk Personalhistorisk Tidsskrift

***Norsk Personalhistorisk Tidsskrift*** (forkortet NPT) (egentlig ***Norsk tidsskrift for genealogi, personalhistorie, biografi og literærhistorie***) var et norsk vitenskapelig tidsskrift for genealogi, personalhistorie, biografi og litteraturhistorie, som ble utgitt i tre bind i perioden 1906–1926, datert 1910, 1920 og 1926 (det første heftet i 1910-bindet ble utgitt i 1906). De to første bindene ble redigert av Erik Andreas Thomle og S.H. Finne-Grønn, mens det tredje bindet ble utgitt av Finne-Grønn og Christopher Morgenstierne Munthe.
Tidsskriftet hadde en forløper i *[[Personalhistorisk Tidsskrift]]*, utgitt i København fra 1880 av Samfundet for Dansk-Norsk Genealogi og Personalhistorie, som inneholdt både dansk og norsk genealogi og personalhistorie.

## Referanser
Hestesport under Sommer-OL 2012 – Feltritt

**Hestesport – feltritt** under Sommer-OL 2012 fant sted fra 28. juli til 31. juli 2012 på  Greenwich Park i London.

## Resultater
### Sammendrag

### Dressur

### Feltritt

## Eksterne lenker
*
Rødt trønder- og målselvfe

**Rødt trønder- og målselvfe** var to kuraser i Norge basert på den skotske rasen ayrshirefe. Rasene gikk inn i NRF på 1960-tallet og eksisterer ikke lengre som egne raser.

Rødt trønderfe ble utviklet fra midten på 1800-tallet. P.C. Aune på Ree gård i Stjørdal skal ha vært den første til å importere ayrshirefe og krysse dem med lokale feraser. Fra 1880-årene ble det røde trønderfeet planmessig avlet. Johan Severin Skatvold på Skatval var en av de fremste oppdretterne av rødt trønderfe.

Rasen ble definert med at feet skulle være rødt. En variant av trønderfeet ble utviklet i Målselv i Troms, basert på avlsdyr fra Stjørdal, og ble betegnet som målselvfe. Målselvfeet ble skilt fra trønderfeet gjennom krav om at dyrene skulle være kollet.

Rødt trønderfe og målselvfe er altså ikke basert på det opprinnelige feet i Norge, til forskjell fra de andre gamle norske kurasene. NRF var også basert på importert ayrshirefe og lokalt fe. NRF har imidlertid aldri hatt krav til farger eller hornstatus.

## Referanser


## Litteratur
*

## Se også
*Dølafe 
*Sidet trønder- og nordlandsfe
*Telemarksfe
*Østlandsk rødkolle
*Vestlandsk fjordfe
*Vestlandsk raudkolle
*Norsk rødt fe
Det nasjonale forsvarsrådet

**Det nasjonale forsvarsrådet** (tysk: *Nationaler Verteidigungsrat der DDR*) ble opprettet den 10. februar 1960 som det øverste statlige organ i spørsmål angående forsvar og mobiliseringsplanlegging i DDR. Rådet besto av høytstående representanter fra SED (Tysklands sosialistiske enhetsparti) og de væpnede styrker i DDR.
Hope Davis

**Hope Davis** (født 23. mars 1964 i Englewood, New Jersey) er en amerikansk skuespillerinne.

## Karriere
Davis er kanskje mest kjent for sin rolle som Jeannie Schmidt i *[[Hva angår Schmidt]]* (2002). Hun har også spilt i flere andre kjente filmer, som *[[Flatliners]]* (1990), *[[Arlington Road]]* (1999), *[[Hearts in Atlantis]]* (2001), *[[The Matador]]* (2005), *[[Proof]]* (2005), *[[The Weather Man]]* (2006), *[[Infamous]]* (2006), *[[Synecdoche, New York]]* (2008) og *[[Real Steel]]* (2011).

Davis har blitt nominert til to Golden Globes:
* 2003, Beste prestasjon av en skuespillerinne i en birolle i en film, for *[[American Splendor]]*
* 2010, Beste prestasjon av en skuespillerinne i en birolle i en TV-serie, miniserie eller film laget for fjernsyn, for *[[The Special Relationsip]]*

## Filmografi
### Filmer

### Fjernsyn

## Eksterne lenker
*
Waimanu

* *[[Waimanu manneringi]]* (†)
* *[[Waimanu tuatahi]]* (†)

***Waimanu*** er en basal slekt i Sphenisciformes (pingviner). Den består av to primitive, utdødde arter, som levde for henholdsvis cirka 60,5&ndash;61,6 millioner år siden og 58&ndash;60 millioner år siden.

Fossilene ble funnet i sedimentære klippeformasjoner i North Canterbury, på Sørøya i New Zealand. De viser pingvinlignede, flygeudyktige sjøfugler, som alt har fått vingene omdannet til luffelignende svømmeredskaper. Baklemmene sitter imidlertid ikke like langt bak på kroppen som hos moderne pingviner, så man antar at gangarten ikke var like oppreist. Likeledes er det klare indikasjoner på at fuglene hadde en lenger og mer definert hals, som må ha vært mer fleksibel enn hos moderne pingviner.

## Arter
* (EX) *[[Waimanu manneringi]]* (eldst)
* (EX) *[[Waimanu tuatahi]]* (yngst, og var fysisk mindre)

## Referanser

## Eksterne lenker
*
Linda Villumsen

**Linda Melanie Villumsen Serup ** (født 9. april 1985 i Herning) er en danskfødt syklist, som konkurrerer i landeveissykling. Hun ble newzealandsk statsborger i 2009, representerer klubben GreenEDGE-AIS i Australia.

## Meritter

;2015
: Newzealandsk mester landevei
: Verdensmester på tempo
;2014
:Sammelagtseier - Tour Cycliste Féminin International de l'Ardèche
:Gull - Samveldelekene, tempo

;2013
: Newzealandsk mester tempo
:7. etappe og sammenlagt - Route de France Féminine
:Prologen Tour Cycliste Féminin International de l'Ardèche
:Sølv - VM i landeveissykling, tempo

;2012
:18.-plass - landeveisrittet ved sommer-OL 2012 (London)
:4.-plass - temporittet ved sommer-OL 2012 (London)
:Etappeseier Emakumeen Bira (etappe 3)
:Giro del Trentino Alto Adige-Südtirol
:3.-plass - La Flèche Wallonne Féminine
:3.-plass - GP Stad Roeselare

;2011
:Sølv - VM i landeveissykling, tempo

;2010
:Bronse - VM i landeveissykling, tempo
:Sølv - Samveldelekene 2010, tempo
:2.-plass - Chrono Gatineau

;2009
:Bronse - VM i landeveissykling, tempo
:Thüringen Rundfahrt der Frauen
:Trofeo Costa Etrusca: GP Comuni Santa Luce - Castellina Marittima

;2008
: Dansk mester - landeveisritt, fellesstart
: Dansk mester - landeveisritt, tempo
:Etappeseier Stage Giro della Toscana (etappe 1)
:2.-plass - Open de Suéde Vargarda
:5.-plass - landeveisritt, sommer-OL 2008

;2007
: Gull - U23-EM. tempo
:Etappeseier Tour de l'Aude Cycliste Féminin (etappe 6)
:3.-plass - Holland Ladies Tour

;2006
: Gull - U23-EM. tempo
: Dansk mester, landeveissykling
: Dansk mester, landeveissykling, tempo
:Bronse - det danske mesterskapet i banesykling, forfølgelsesritt
:Omloop der Kempen
:2.-plass - Ster Zeeuwsche Eilanden
:2.-plass - L'Heure D'Or Féminine / The Ladies Golden Hour

;2005
:Sølv - det danske mesterskapet i landeveissykling
:Bronse - det danske mesterskapet i landeveissykling, tempo
:2.-plass - Wellington, criterium (New Zealand)
:2.-plass - Damesronde van Drenthe
:Alblasserdam, criterium (Nederland)

## Referanser


## Eksterne lenker
* 
* 
* London 2012 - Linda Villumsen
* Profil på Cycling Fever
Dakota Goyo

**Dakota Goyo** (født 22. august 1999 i Toronto) er en canadisk skuespiller.

## Karriere
Goyo er mest kjent for sin rolle som Max Kenton i *[[Real Steel]]* (2011). Han har også spilt i filmer som *[[Resurrecting the Champ]]* (2007), *[[Defendor]]* (2009) og *[[Thor (film)|Thor]]* (2011). Han skal portrettere den unge versjonen av tittelrollen i *[[Noah (film)|Noah]]* i 2014.

## Filmografi
### Filmer

### Fjernsyn

## Priser og nominasjoner

## Eksterne lenker
*
Pisketrost

**Pisketrost** (*Psophodes olivaceus*) er en sky fugl. Den er 25–30 cm lang med lang stjert og topp på hodet. Den er olivengrønn og har hvite kinn. Hodet og brystet er svart. Pisketrosten trives nær vassdrag i skogen langs Australias østkyst fra Victoria til Queensland. Den er monogam. Den bygger reir 3–4 meter over bakken, og forer det med gras. Hunnen legger to egg. Det er bare hunnen som ruger. Hannen kommer med mat, som er insekter og mark. Ungene forlater reiret når de er seks uker gamle.

## Kilder
* *Pisketrost*. Artikkel i Jan Pedersen: *Ville dyr* side 158 ISBN 978-82-02-37600-0

## Eksterne lenker
*
Shin Kyung-sook

**Shin Kyung-sook** (hangul: )(født 12. januar 1963) er en sørkoreansk forfatter. Hun er den første koreaner og første kvinne som vant Man Asian Literary Prize, som hun vant i 2012 for romanen *[[Ta vare på mamma]]*. Boken er også Sør-Koreas mest solgte bok noen sinne.

## Liv
Shin Kyung-sook ble født i 1953 i en landsby i nærheten av Jeongeup i Jeolla i Sør-Korea. Hun var det fjerde barnet, og den eldste datteren i en søskenflokk på seks. Foreldrene hennes var bønder som ikke hadde råd til å sende henne på videregående skole, så seksten år gammel flyttet hun til Seoul der broren hennes bodde. Hun jobbet på et elektritetsverk mens hun gikk på skole på kvelden. Hennes litterære debut var med en novelle hun fikk publisert i 1985, etter at hun hadde gått ut fra byens kunstskole med en eksamen i skriving. Shin er, sammen med Kim In-suk og Gong Ji-young, med i gruppen kvinnelige forfattere fra den såkalte «Generasjon 386». 
 
Hun vant Munye Joongang-prisen for debutnovellen sin.

Shin har vunnet flere litteraturpriser, blant annet en fra det koreanske kulturdepartementet, Hankook Ilbo-prisen, Hyundae-prisen, Manhae-prisen, Dong-in-prisen, Yi Sang-prisen og Oh Yeongsu-prisen. I 2009 var den franske oversettelsen av en av hennes bøker, *La Chambre Solitaire* en av vinnerne av Prix de l'Inapercu, som gir priser til utmerkede littereære verker som ikke har nådd et stort publikum. De internasjonale rettene til salgssuksessen *[[Ta vare på mamma]]* ble solgt til 23 land i Amerika, Europa og Asia; først til Kina. Hun vant, som første kvinne, Man Asian Literary Prize for boken

## Utgivelser på norsk
* *[[Ta vare på mamma]]* (2011)
* *Jeg kommer med en gang* (2013)

## Referanser


## Eksterne lenker
* Forfatterprofil på KTLIT
Joel Kinnaman

**Charles Joel Nordström Kinnaman** (født 1979) er en svensk skuespiller.

## Karriere
Kinnaman er kjent for å spille i filmen *[[Snabba Cash]]* (2010) og den amerikanske TV-serien *[[The Killing]]*. Kinnaman er også kjent for sin rolle som «Frank Wagner» i første (2009) og andre (2012) sesong av filmene om Johan Falk. Han var også medvirkende i tredje og avsluttende sesong i en mindre rolle (2015). Han har også vært med i *[[Arn – Tempelriddaren]]* (2007), *[[Arn – Riket vid vägens slut]]* (2008), *[[The Girl with the Dragon Tattoo]]* (2011), *[[The Darkest Hour]]* (2011) og *[[Safe House]]* (2012).

I 2013 spilte han hovedrollen i *[[RoboCop (film, 2014)|RoboCop]]*. Han var for øvrig en av de siste gjenværende kandidatene for å spille tittelrollen i *[[Thor (film)|Thor]]* (2011), men kunne ikke delta på testfilming med Natalie Portman fordi det kolliderte med filmingen av *Snabba Cash*.

I 2016 spilte Kinnaman rollen som Will Conway i Netflix-serien ''House of Cards''.

## Filmografi

## Referanser


## Eksterne lenker
*
Skyting under Sommer-OL 2012 – Dobbel-trap menn

**Mennenes [[dobbeltrap]]** under **[[Sommer-OL 2012]]** fant sted 2. august på Royal Artillery Barracks.

Øvelsen er todelt: først skytes innledende skyting, deretter en finale. Den innledende skytingen består av 3 ganger 50 skudd mot leirduer. Det skytes dobbeltskudd, hvor to duer blir kastet ut for hver gang.

De 6 beste skytterne i den innledende skytingen går videre til finalen, hvor det blir skutt en ny omgang med 50 skudd. Totalt antall treff fra alle 200 skudd avgjør den endelige rekkefølgen. Ved poenglikhet blir det omskyting, hvor det skytes tilleggsskudd inntil det ikke lenger er poenglikhet.

## Gull til Storbritannia
25-årige Peter Wilson gikk i ledelsen fra start i mennenes dobbeltrap-konkurranse. Etter den innledende skytingen ledet han med 3 duer på russiske Vasily Mosin og Fehaid Al-Deehani fra Kuwait. Det var 6 treff som skilte de 6 skytterne som gikk til finale. Svenske Håkan Dahlby hadde dårligst poengsum av de som gikk til finalen. I finalen mistet Wilson noe av ledelsen, og Dahlby som traff alle duene unntatt en i finalen kom til slutt nærmest Wilson, og fikk sølvmedaljen med 186 treff mot Wilsons 188. Mosin tok bronsemedaljen etter omskyting med Al-Deehani.

## Innledende skyting

## Finale

## Referanser




## Eksterne lenker
* Offisielle resultater innledende skyting
* Offisielle finaleresultater
Documenta-hallen

**documenta-hallen** (tysk: *documenta-Halle*) er et utstillingslokale i byen Kassel i Tyskland. Det ble oppført i 1992 for den femårlige mønstringen av samtidskunst *[[documenta]]*.


Fil:Documenta-Halle.jpg|Inngangsparti
Fil:Documenta12magazines.jpg|Magasin
Fil:Etel Adnan in documenta 13.jpg|Tildekte bilder


## Eksterne lenker
* 
* documentahalle.de
* documenta und Museum Fridericianum
Vennesla bibliotek

**Vennesla bibliotek og kulturhus** ligger i Vennesla i Agder.  Bygningen har vunnet flere priser for god arkitektur, og er omtalt både nasjonalt og internasjonalt.

Vennesla kommune bestemte seg i 2005 for å flytte biblioteket til sentrum, og kombinere det med et kulturhus. På denne måten ønsket man å etablere et offentlig møtested, og også å heve den arkitektoniske kvaliteten i Vennesla sentrum. Det ble utlyst arkitektkonkurranse i 2008, som ble vunnet av det Stavanger-baserte arkitektfirmaet Helen & Hard, og det nye bygget stod ferdig i 2011. 

Alle de bærende elementer i bygget er i limtre, og konstruksjonen er preget av de 27 ribbene i taket som kan gi inntrykk av at man befinner seg i et hvalskjelett. Bygget har vakt stor oppmerksomhet, og har vunnet en rekke priser, blant annet Årets trebyggeri 2011 og Statens byggeskikkpris i 2012.
Bygget har blitt kritisert for å være lite funksjonelt for selve formålet som biblioteksbygg.

Nybygget er ikke bare et bibliotek, samlokaliseringen med eksisterende samfunnshus (kinosal med scene og 300 sitteplasser) har gjort bygget til et langt på vei fullverdig kulturhus. Det offisielle navnet på bygget er "Kulturhuset".

Fil:Vennesla Kulturhus konsert.jpg|Konsert i foajeen til Vennesla bibliotek og kulturhus oktober 2017

## Referanser



## Eksterne lenker
* Hjemmeside for Vennesla Kulturhus
* «Bibliotek vant årets Byggeskikkpris», artikkel fra NRK, 5. juni 2012
* «Vennesla bibliotek» , fra nettstedet bygg.no
* «Vennesla bibliotek og kulturhus» , Omtale og beskrivelser på Norske arkitekters landsforbund
Neue Galerie (Kassel)

**Neue Galerie** er et museum i byen Kassel i den tyske delstaten Hessen. Bygningen ligger ved den såkalte *Schönen Aussicht* (norsk: den vakre utsikten) mellom rådhuset og parken Karlsaue. Neue Galerie viser kunst fra 1800-tallet og frem til i dag, med hovedvekt på malerier. Galleriet er temporært visningssted for samtidskunstmønstringen documenta.

Bygningen er oppført av arkitekt Heinrich von Dehn-Rotfelser mellom 1871 og 1877 som museum for bildende kunst. Byggestilen er nyrenessanse.  
## Eksterne lenker
*
Peter Wilson (skytter)

**Peter Robert Russell Wilson** (født 15. september 1986 i Dorchester, Dorset) er en britisk skytter som deltar i øvelsen dobbeltrap. Wilson satte nye verdensrekord i øvelsen med 198 av 200 treff i et verdenscupstevne i Tucson, Arizona i mars 2012. Under Sommer-OL 2012 vant han øvelsen etter å ha tatt ledelsen fra starten.

## Unge år
Wilson ble født i Dorset i 1986 og begynte å skyte på oppfordring fra sin far, etter at han måtte slutte med squash og cricket på grunn av en skulderskade etter en ulykke på snowboard. Han vokste opp på foreldrenes gård. Etter bare 4 måneders skyting vant han junior-EM i 2006.

## Skytekarriere
Peter Wilson ble invitert til Sommer-OL 2008 i Beijing som en del av et nasjonalt rekrutteringsprogram for å forberede unge utøvere på hva de kunne møte senere i karrieren. OL-vinneren i dobbeltrap i 2004, Ahmed Al Maktoum fra De forente arabiske emirater har trent Wilson fra 2008. Han skyter for *Southern Counties shooting club*.

Wilson ble nummer fire under EM i 2011. Under et verdenscupstevne i Arizona i mars 2012 forbedret han verdensrekorden fra 196 til 198 av 200 treff. Da han tok sølv under et verdenscupstevne i Chile i mars 2012 skaffet han Storbritannia nok en kvoteplass til Sommer-OL 2012.

Etter et prøvestevne på OL-arenaen i april ble Wilson tatt ut på det britiske OL-laget. Gullmedaljen han tok i dobbeltrap 2. august 2012 var den første britiske OL-medaljen i skyting siden lagkamerat Richard Faulds vant øvelsen i Sommer-OL 2000 i Sydney 12 år tidligere.

## Referanser




## Eksterne lenker
* 
* Profil på London2012.com
* Profil på BBC Sport Olympics 2012
* Profil på Sports.Yahoo.com
* Profil på www.NBColympics.com
Ølkanne

**Ølkanne** er brukt som betegnelse på alle typer kanner og til skjenking og drikking av øl.

Se drikkekanne, krus, nebbkanne, tutekanne og tankar.

## Eksterne lenker
Se ølkanner i DigitaltMuseum.
Jutta Limbach

**Jutta Limbach** (født 27. mars 1934 i Berlin, død 10. september 2016 samme sted) var en tysk jurist og politiker for SPD. Hun var fra 1994 til 2002 president for Tysklands Bundesverfassungsgericht som den første kvinne i stillingen, og fra 2002 til 2008 president for Goetheinstituttet. Limbach var justisminister i Berlins byregjering fra 1989 til 1991 (Momper) og fra 1991 til 1994 (Dieppgen III).

Limbach var professor ved Freie Universität i Berlin, medlem av rådet for De tyske bokhandlernes fredspris og det tyske språkrådet. Hun var på tale som ny president for Tyskland da Johannes Rau gikk av i 2004.

Limbach var barnebarn av Elfriede Ryneck, SPD-politiker og medlem av den forfatningsgivende nasjonalforsamling i Weimar i 1919.

## Referanser


## Eksterne lenker
* Litteratur av og om Jutta Limbach i Deutsche Nationalbibliothek
Vannpolo under Sommer-OL 2012 – Menn

Vannpolo under Sommer-OL 2012 – Menn fant sted fra 29. juli til 12. august 2012 i Water Polo Arena i London.

## Gruppespillet

### Gruppe A

### Gruppe B

## Sluttspillet
Vasilij Mosin

**Vasilij Aleksandrovitsj Mosin** (russisk Василий Александрович Мосин, født 9. mai 1972 i Kazan, Tatarstan) er en russisk skytter og politimann.

Under Sommer-OL 2012 i London vant han en bronsemedalje i dobbel-trap.

## Referanser


## Eksterne lenker
*
Verdenscupen i langrenn 2012/13

**[[Verdenscupen i langrenn]] 2012/13** startet i Gällivare (Sverige) den 24. november 2012 og ble avsluttet i Falun  (Sverige) den 24. mars 2013. Vinnere ble Petter Northug (Norge) og Justyna Kowalczyk (Polen).

## Kalender

### Menn

#### Lagøvelser

}
| 
| 
|-
! 3
|  Liberec
| Lagsprint fristil
| align=center| 13. jan
| 
|  
| 
|-
! 4
|  La Clusaz
| 4 x 7,5 km stafett
| align=center| 20. jan
| 
| 
|  
|-
! 5
|  Sotsji
| Lagsprint klassisk
| align=center| 3. feb
|  
|  
|    
|}

### Kvinner

#### Lagøvelser

}
| 
| 
|-
! 3
|  Liberec
| Lagsprint fristil
| align=center| 13. jan
| 
|  
|  
|-
! 4
|  La Clusaz
| 4 x 5 km stafett
| align=center| 20. jan
| 
| 
| 
|-
! 5
|  Sotsji
| Lagsprint klassisk
| align=center| 3. feb
| 
| 
| 
|}

## Verdenscupen sammenlagt
### Menn

### Kvinner

### Nasjonscupen sammenlagt

## Poengberegning

* I verdenscupen totalt teller utøvernes resultater i alle individuelle øvelser.
* I nasjonscupen teller alle individuelle resultater og stafettresultater for begge kjønn. Hver nasjon kan ha to tellende lag i sprintstafetter og ett i andre stafetter.

## Referanser
Nebbkanne

**Nebbkanner** er primært laget som skjenkekar til øl eller annen væske, men nebbkanner kan også ha vært brukt til å drikke av. Små nebbkanner har trolig helst vært brukt til sirup til kaffen eller til olje. Betegnelsen er brukt om kanner med nebb, hengslet lokk og hank.

Nebbkanner kan være laget av glass, keramikk, metall eller tre. Nebbkanner av glass eller keramikk har gjerne et lokk som helt eller delvis er laget av metall.

Jf. sjokoladekanne.

## Litteratur
* Hals, Anna-Stina (1978): Gammelt norsk tinn. Oslo. 
* Østby, Jon Birger (1983): Nomenklatur for drikkestell, med tegninger av Torill Sand. Oslo

## Referanser


## Eksterne lenker
* Se nebbkanner i DigitaltMuseum
Tyler Clary

**Scott Tyler Clary** (født 1989) er en amerikansk svømmer.

Under Sommer-OL 2012 i London ble han olympisk mester på 200 meter ryggsvømming og satte ny olympisk rekord i finalen med 1:53.41.

## Referanser


## Eksterne lenker
* 
*
Andrea Nahles

**Andrea Maria Nahles** (født 20. juni 1970 i Mendig i Landkreis Mayen-Koblenz i den tyske delstaten Rheinland-Pfalz) er en tysk politiker for SPD, og fra 22. april 2018 til 2. juni 2019 sitt partis leder. Hun var fra 17. desember 2013 til 14. mars 2018 Tysklands arbeidsminister.

Nahles var fra 1995 til 1999 leder av ungdomspartiet Jusos og fra 2007 til 2009 nestleder i partiet. Hun var medlem av Forbundsdagen fra 1998 til 2002 og igjen fra 2005. Hun var fra 2009 til 2014 generalsekretær i SPD.

Andrea Nahles ble i 2018 valgt til partileder med 66,35 % av stemmene. Hun ble den første kvinne i vervet, noensinne. Hun gikk i 2019 av som partileder og gikk også ut av Forbundsdagen.

## Privat
Nahles giftet seg i 2010 med kunsthistorikeren Klaus Frings og paret fikk i 2011 en datter. Som følge av en hoftelidelse etter en bilulykke, er hun 50 % ufør.

## Referanser


## Eksterne lenker
* 
* Biografi i Forbundsdagen
* Litteratur av og om Andrea Nahles i Deutsche Nationalbibliothek
Mons Skrettingland

**Mons Skrettingland** (født 18. april 1953) er en norsk politiker (H). Han er utdannet agronom, og har yrkesbakgrunn som gårdbruker med svinehold, melkeproduksjon/storfe  på Varhaug, og som selvstendig næringsdrivende. Skrettingland har vært medlem av Hå kommunestyre siden 1999, og meldte overgang fra Senterpartiet til Høyre høsten 2006. Han var ordfører fra 2011 til 2015 og varaordfører fra 2015 til 2019.

## Referanser
Ta vare på mamma

***Ta vare på mamma*** (hangul:엄마를 부탁해) er en roman skrevet av den sørkoreanske forfatteren Shin Kyung-sook. Boka kom ut i 2008, og er den mestselgende boka i Sør-Koreas historie, og solgte mer enn en million eksemplarer i løpet av ti måneder og ytterligere en million innen 2012. I 2012 fikk forfatteren, som første kvinne og første koreaner, Man Asian Literary Prize for boken. I 2010 ble det også lagd en sceneversjon av boken. Boken har blitt solgt til 23 land og oversatt til en rekke språk.

## Handling
*Ta vare på mamma* handler om en gammel, dement mor som har blitt borte fra familien sin i Seoul. Leseren følger familiens leting etter moren, og får høre familiens historie. Fortellingen blir fortalt av de ulike familiemedlemmene, fra den enkeltes perspektiv. Romanen skildrer en mors selvoppofrende liv i en periode som også var da det koreanske samfunnet gikk fra å være et pre-moderne samfunn til å bli et post-moderne samfunn.

## Referanser


## Eksterne lenker
* Forlagets artikkel om boken
Magne Klann

**Magne Klann** (født 19. november 1970 i Bærum) er en norsk fotograf,
forfatter, seiler og lokalpolitiker.

## Utdannelse og privatliv
Klann er utdannet Bachelour of arts, BA (hons) ved Kent Institute of Art and Design i England. Han er bosatt i Son og arbeider mest med maritimt stoff.

## Prosjekter
I 2003 gjennomførte han en utstilling og realityinspirert prosjekt Piip-show i samarbeid med NRK upunkt. Prosjektet var basert på bilder og video inne i fuglekasser med menneskelig interiør.

## Bibliografi
* 2009 Havneboka - Oslofjorden; CappelenDamm
* 2009 Havneboka - Sørlandskysten; CappelenDamm
* 2011 Havneboka - Skagerrak; CappelenDamm
* 2011 Seilerboka; Øyvind Bordal, Blue Ocean Media

## Referanser
Vannpolo under Sommer-OL 2012 – Kvinner

Vannpolo under Sommer-OL 2012 – Kvinner fant sted fra 30. juli til 9. august 2012 i Water Polo Arena i London.

## Gruppespillet

### Gruppe A

### Gruppe B

## Sluttspillet
Tremaine Stewart

**Tremaine Stewart** (født 5. januar 1988, død 18. april 2021) var en jamaicansk fotballspiller.

Han spilte for Aalesunds Fotballklubb fra 2012 til 2014, og ble stort sett benyttet på høyrekanten. Stewart ble hentet til Aalesunds Fotballklubb fra Portmore United for en overgangssum som ble rapportert å være omkring 7-10 millioner norske kroner. Stewart ble beskrevet som en kjapp teknisk frisparkspesialist. Stewart spilte til sammen 46 obligatoriske kamper for Aalesunds Fotballklubb, og scoret ti mål.

Stewart døde i 2021, 33 år gammel, etter å ha kollapset under en kamp på Jamaica.

## Referanser


## Eksterne lenker
*
This Is 40

***This Is 40*** er en amerikansk komedie fra 2012. Filmen er produsert, skrevet og regissert av Judd Apatow, og har Paul Rudd og Leslie Mann i hovedrollene.

Filmen er en spin-off fra *[[Knocked Up]]* (2007), der Ben (Seth Rogen) og Allison (Katherine Heigl) var hovedkarakterene.

## Handling
Noen år etter at vi så dem som et birollepar i *[[Knocked Up]]*, møter vi igjen Pete (Paul Rudd) og Debbie (Leslie Mann) i hovedrollene, og ser hvordan situasjonen er og hvordan den utvikler seg for ekteparet.

## Rolleliste
* Paul Rudd i rollen som Pete
* Leslie Mann i rollen som Debbie
* Megan Fox i rollen som Desi
* Jason Segel i rollen som Jason
* John Lithgow i rollen som Oliver
* Albert Brooks
* Melissa McCarthy
* Lena Dunham
* Chris O'Dowd
* Tim Bagley i rollen som Dr. Pellegrino
* Ryan Lee i rollen som Joseph
* Tom Everett i rollen som Dr. Bowe
* Johnny Pemberton i rollen som Kelly
* Maude Apatow i rollen som Sadie
* Iris Apatow i rollen som Charlotte
* Charlyne Yi
* Wyatt Russell
* Annie Mumolo

## Eksterne lenker
*
Hansel

***Hansel*** (orginaltittel: Hansel and Gretel: Witch Hunters) er en amerikansk action/eventyr/skrekkfilm fra 2013. Filmen er skrevet og regissert av Tommy Wirkola, produsert av Will Ferrell, og har Jeremy Renner og Gemma Arterton i hovedrollene.

## Handling
Søsknene Hansel (Jeremy Renner) og Gretel (Gemma Arterton) fra eventyret om Hans og Grete har blitt voksne. Etter å ha vært gjennom en traumatisk opplevelse som barn, bestemte de seg for å bli dusørjegere. Nå utgjør de en drømmeduo av hevngjerrige fredløse som finner og tar livet av hekser verden over. Når blodmånenatten nærmer seg, rekrutteres de av borgermesteren av Augsburg, Tyskland, for å stoppe den onde heksa Muriel (Famke Janssen) fra å ofre barn under blodmånen.

## Rolleliste

* Jeremy Renner i rollen som Hansel
* Gemma Arterton i rollen som Gretel
* Famke Janssen i rollen som Muriel
* Peter Stormare i rollen som Sheriff Berringer
* Thomas Mann i rollen som Ben
* Pihla Viitala i rollen som Mina
* Ingrid Bolsø Berdal i rollen som Horned Witch
* Zoe Bell i rollen som Tall Witch
* Joanna Kulig i rollen som Red Haired Witch
* Monique Ganderton i rollen som Candy Witch / Mother
* Thomas Scharff i rollen som Father
* Rainer Bock i rollen som Mayor Engleman
* Derek Mears i rollen som Edward
** Robin Atkin Downes som stemmen til Edward
* Bjørn Sundquist i rollen som Jackson
* Kathrin Kühnel i rollen som Adrianna
* Christian Rubeck i rollen som Tracker Jonathan
* Jeppe Laursen i rollen som Tracker William
* Stig Frode Henriksen i rollen som Mute Tracker
* Vegar Hoel i rollen som Gamekeeper
* Cedric Eich i rollen som Young Hansel
* Alea Sophia Boudodimos i rollen som Young Gretel

## Referanser




## Eksterne lenker
*
Aljaksandra Herasimenja

**Aljaksandra Viktarawna Herasimenja** ( – **',  – **'; født 1985) er en belarusisk svømmer.

Aljaksandra Herasimenja var utestengt i årene 2003 til 2005 på grunn av positiv dopingprøve.

I VM i svømming 2007 i Melbourne tok hun sølv på 50 meter ryggsvømming, under Sommer-OL 2008 i Beijing fikk hun en åttendeplass på 50 meter frisvømming. I EM 2010 i Budapest ble hun europamester på 50 meter ryggsvømming og tok sølv på 100 meter frisvømming. I 2011 tok hun delt gull på 100 meter frisvømming under VM i Shanghai sammen med Jeanette Ottesen

Under Sommer-OL 2012 i London vant hun sølv på 100 meter frisvømming etter Ranomi Kromowidjojo.

På grunn av hennes kritikk av det belarusiske regimet, særlig president Aleksandr Lukasjenko, har hun siden 2020 levd i eksil i Litauen. Etter en rettssak i Minsk den 26. desember 2022 ble hun dømt, in absentia, til tolv års fengsel for å ha bedt om sanksjoner mot Belarus.

## Referanser


## Eksterne lenker
*
Jack the Giant Slayer

***Jack the Giant Slayer*** er et amerikansk fantasy/eventyrfilm fra 2013. Filmen er regissert av Bryan Singer, og har Nicholas Hoult, Eleanor Tomlinson, Stanley Tucci, Ian McShane og Ewan McGregor i hovedrollene.

Filmen er basert på eventyret om Jack og bønnestengelen.

## Handling
Den unge, fattige bondegutten Jack (Nicholas Hoult) åpner ufrivillig en port som går mellom vår del av verden og kjempenes verden ved å plante et frø under huset sitt, som i en svimlende hastighet utvikler seg til et gigantisk tre som strekker seg langt opp i skyene. Kjempene er dermed i ferd med å komme ned og overta kontrollen over jorda, og Jack må være med på en ekspedisjon for å stoppe dem. Sammen med elitegruppen til kong Brahmwell (Ian McShane), ledet av den sympatiske og modige krigeren Elmont (Ewan McGregor) og den mindre sympatiske Lord Roderick (Stanley Tucci), trår Jack til i sitt livs kamp for å redde kongedømmet, folket - og ikke minst den vakre og eventyrlystne prinsessen Isabelle (Eleanor Tomlinson), som han er blitt stormforelsket i, og som er blitt kidnappet av kjempene som en følge av at hun ved en tilfeldighet var i huset til Jack når treet vokste.

## Rolleliste
* Nicholas Hoult i rollen som Jack
* Eleanor Tomlinson i rollen som Isabelle
* Ewan McGregor i rollen som Elmont
* Stanley Tucci i rollen som Roderick
* Ian McShane i rollen som King Brahmwell
* Bill Nighy i rollen som General Fallon
* John Kassir i rollen som General Fallons lille hode
* Eddie Marsan i rollen som Crawe
* Ewen Bremner i rollen som Wicke
* Warwick Davis i rollen som Old Hamm
* Ralph Brown i rollen som General Entin
* Christopher Fairbank i rollen som Uncle
* Ben Daniels i rollen som Fumm
* Michael Self i rollen som Young Jack
* Sydney Rawson i rollen som Young Isabelle
* Tandi Wright i rollen som Queen
* Daniel Lapaine i rollen som Jack's Dad (ukredittert)
* Caroline Hayes i rollen som Jack's Mum (ukredittert)

## Eksterne lenker
* 
*
Eleanor Tomlinson

**Eleanor May Tomlinson** (født 1992) er en engelsk skuespillerinne.

## Karriere
Tomlinson ble først kjent da hun spilte den unge versjonen av den kvinnelige hovedrollen i *[[Illusjonisten]]* (2006). Etter det har hun spilt en mindre birolle i Tim Burtons *[[Alice in Wonderland (2010 film)|Alice in Wonderland]]* og en større birolle i TV-filmen *[[The Lost Future]]* med Sean Bean og Sam Claflin.

I 2013 spilte hun prinsesse Isabelle, den kvinnelige hovedrollen i Bryan Singers *[[Jack the Giant Slayer]]*, som er hennes mest profilerte rolle til nå. Hun har også spilt Demelza i 2015 dramaserien *[[Poldark]]*.

## Filmografi

## Referanser


## Eksterne lenker
*
Irene Nordli

**Irene Nordli** (født 1967) er en professor i keramisk kunst ved KHIO, er en norsk billedkunstner og kunsthåndverker fra Lørenskog. 

Hun er bosatt i kunstnerborettslaget Trolltun på Bøler i Oslo og arbeider i Oslo og i Heestrand i Sverige. 

Irene Nordli lager porselensfigurer og skulpturer hvor hun blant annet kombinerer det dyriske og det menneskelige - gjerne i et burleskt uttrykk. Hun har hatt en rekke separatutstillinger og har deltatt på en lang rekke gruppeutstillinger nasjonalt og internasjonalt. Hun har også laget flere offentlige utsmykninger, blant annet ved Asker kulturhus, Lillestrøm sentrum, Halden fengsel, Mesterfjellet skole og Bodø videregående skole. 

Irene Nordli har siden uteksamineringen fra Kunst- og designhøgskolen i Bergen i 1996 hatt en rekke galleri- og museumsutstillinger i inn- og utland. Nordli underviser også i keramisk kunst på avdelingen Kunst- og håndverk ved Kunsthøgskolen i Oslo.

Irene Nordli fikk Statens Garantiinntekt for kunstnere i 2010. I 2017 mottok hun Kunsthåndverkprisen fra Bildende Kunstneres Hjelpefond.

## Referanser


## Eksterne lenker
*
Martin Mæland

**Martin Mæland** (født 24. september 1949 i Haugesund) er en norsk industrileder som var konsernsjef for Obos fra 1983 til 2015.

Han er utdannet sosialøkonom (cand.oecon.) ved Universitetet i Oslo (1977) og er også cand.mag. i realfag (1972). Mæland var utredningskonsulent/langtidsplanlegger i Oslo Lysverker fra 1977 til 1979 og kommunalråd for helse- og sosialpolitikk i Oslo kommune 1979. Mæland representerte Arbeiderpartiet i Oslo bystyre 1975–1983, fra 1979 som vararepresentant. 

Martin Mæland ble ansatt i Obos i 1980 som utredningskonsulent/langtidsplanlegger. I 1982 ble han viseadministrerende direktør og overtok som administrerende direktør/konsernsjef i 1983. Han gikk av i 2015 etter 32 år som konsernsjef.

Han har vært medlem av en rekke styrer, utvalg og komiteeer, bl.a. NOU-ene  for nye borettslover (Burettslovutvalet)  i 2000 og om sosial boligpolitikk, (Rom for alle) i 2011 Han har vært med i styrene i bl.a. NBBL (Norske Boligbyggelags landsforbund), Kreditkassen ASA, AF Gruppen, Oslo Byhall, Oslo Byfornyelse, Entra ASA, Asplan Viak og Veidekke ASA, hvor han var styreleder 2009–2019.. Han er for tiden styreleder i bl.a NRC Group ASA og Public Property ASA , samt i entreprenørselskapet Consto.AS. 

i Mælands tid som konsernsjef vokste Obos kraftig med kjøp av bl.a Kværnerbyen, Fornebu, og Block Watne og ved etablering av Obos Bank, OBOS Forsikring og OBOS Energi.. I 1984-85 forhandlet Mæland sammen med Jens Chr. Hauge om "hjemkjøpet"  av alle festetomtene som borettslagene i OBOS og USBL festet fra Oslo kommune. Tomtene ble overtatt 1. januar 1986 og Aftenposten kalte det "århundrets tomtesalg" som omfattet "halve Oslo". 

Han ble i 2016 tildelt St. Hallvard-medaljen og Byggenæringens ærespris i 2017.

## Referanser
Landhockey under Sommer-OL 2012 – Menn

**Herrenes landhockeykonkurranse i Sommer-OL 2012** fant sted fra 30. juli til 11. august 2012 på Riverbank Arena i London.

## Gruppespillet

### Gruppe A

### Gruppe B

## Sluttspillet

## Eksterne lenker
*
Ole Bischof

**Ole Bischof**  (født 27. august 1979 i Reutlingen) er en tysk judoka. Han trenes av Frank Wieneke som tok gull i Sommer-OL 1984. Bischof vant gull i -81&nbsp;kg-klassen under Sommer-OL 2008 i Beijing da han vant over Kim Jae-Bum. Fire år senere tapte Bischof finalen for samme motstander og tok sølvmedaljen i samme klasse under Sommer-OL 2012 i London.

Ole Bischof vant det tyske U21-mesterskapet allerede som 18-åring i 1997. Fire år senere, i 2001, ble han tysk mester i seniorklassen.

Bischof har i tillegg VM-bronse, og både gull, sølv og bronse fra EM i judo.

## Referanser


## Eksterne lenker
* 
* 
* Ole Bischof på Facebook
Polaråret 1983

## Ekspedisjoner

### Arktis
*

### Antarktis
*

## Begivenheter og etableringer
*21. juli: Ny kulderekord satt ved Vostok i Antarktis, -89,2°C.

## Oppdagelser og vitenskapelige resultater
*

## Fødsler
*

## Dødsfall
*

## Referanser


## Litteratur
*
*
Ramfjordmoen forskningsstasjon

**Ramfjordmoen forskningsstasjon** drives av Universitetet i Tromsø, og ligger på Ramfjordmoen ca. 20 km utenfor Tromsø. På stasjonsområdet finnes en rekke instrumenter for å observere de øvre lagene av atmosfæren, bl.a nordlyset. Instrumentene eies og drives dels av Universitetet, dels av andre forskningsinstitusjoner. De mest synlige instrumentene er radarene til den internasjonale forskningsstiftelsen EISCAT.

## Eksterne lenker
* [//uit.no/ansatte/organisasjon/artikkel?p_document_id=214056&p_dimension_id=88136&p_menu=28713&p_lang=2 Stasjonens nettsider]
Losail International Circuit

**Losail International Circuit** er en motorsportbane ved hovedstaden Doha i Qatar. Banen ble åpnet i 2004. Det viktigste løpet på banen er det årlige motorsykkelløpet Qatar Grand Prix, som inngår i MotoGP-mesterskapet. Banen er 5,380 km lang, med en hovedlangside på like over en kilometer (1 068 meter). Banen er omgitt av kunstgress for å hindre at sand skal komme inn på banen.

Banen tok litt under et år å bygge, til en kostnad på 58 millioner USD. Det første løpet som ble kjørt var Qatar Grand Prix 2004, som ble vunnet av Sete Gibernau. I 2006 var banen vertskap for Qatar Grand Prix Masters, et løp for tidligere Formel 1-førere, som ble vunnet av Nigel Mansell.

I 2007 fikk Losail permanent belysning for å kunne kjøre løp om kvelden. Lysanlegget på Losail var på den tid det største på noe sportsanlegg i verden, men denne rekorden er nå slått av et annet motorsportsanlegg i Gulf-regionen, nemlig Yas Marina Circuit i Abu Dhabi. Det første kveldsløpet MotoGPs historie var Qatar Grand Prix i mars 2008. I februar 2009 ble det også kjørt et kveldsløp i GP2 Asia.

## Referanser


## Eksterne lenker
* 
* Trackpedias guide for kjøring på Losail International Circuit